
REPUBLIKA HRVATSKA
ŠIBENSKO-KNINSKA ŽUPANIJA
GRAD SKRADIN
GRADONAČELNIK
KLASA: 602-01/26-02/1
URBROJ: 2182-03-01-26-2
Skradin, 04. rujna 2026.

Na temelju članaka 15., 16., 17. i 18. Odluke o socijalnoj skrbi Grada Skradina („Službeni vjesnik Šibensko-kninske županije“ broj 11/26  i Odluke o visini sufinanciranja nabave drugih obrazovnih materijala učenicima osnovnih škola za školsku godinu 2026./2027., Klasa: 602-01/26-02/1, Urbroj: 2182-03-01-26-1, od 03. rujna 2026.g.,  gradonačelnik Grada Skradina objavljuje

J A V N I   P O Z I V

Pozivaju se roditelji učenika osnovnih škola, bez obzira na osnivača škola koje učenici pohađaju, za podnošenje zahtjeva za sufinanciranje nabave drugih obrazovnih materijala za 2026./2027. školsku godinu.

Visina jednokratne pomoći za nabavu drugih obrazovnih materijala iznosi:
· 80,00 eura za učenike od 1. do 4. razreda osnovne škole,
· 180,00 eura za učenike od 5. do 8. razreda osnovne škole.

Zahtjev je neophodno vlastoručno popuniti te uz isti priložiti:
· dokaz o prebivalištu na području Grada Skradina za najmanje jednog roditelja (presliku važeće osobne iskaznice ili uvjerenje o prebivalištu),
· presliku identifikacijskog dokumenta drugog roditelja,
· ako se radi o samohranom roditelju ili jednoroditeljskoj obitelji, popunjenu Izjavu pod materijalnom i kaznenom odgovornošću,
· potvrdu nadležnog tijela jedinice lokalne samouprave prema prebivalištu drugog roditelja da za isto dijete nije ostvareno pravo na jednokratnu novčanu naknadu, ako drugi roditelj ima prebivalište na području Republike Hrvatske izvan područja Grada Skradina,
· potvrdu o upisu djeteta u školsku godinu 2026./2027.,

Obrazac Zahtjeva za sufinanciranje nabave drugih obrazovnih materijala za 2026./2027. školsku godinu, kao i izjavu za samohranog roditelja/jednoroditeljsku obitelj, možete preuzeti s
web stranice Grada Skradina: www.grad-skradin.hr ili na prvom katu zgrade gradske uprave u pisarnici, isto popunite te zajedno s gore navedenim dokumentima dostavite poštom (adresa na zahtjevu) ili osobno u pisarnici Grada Skradina, počevši od 7. rujna 2026. godine, a krajnji rok je zaključno sa 30. rujna 2026. godine. Nepravodobno podneseni zahtjevi neće se razmatrati.

